rejauldu/bengali-wikipedia huggingface dataset:
ধীরেন্দ্র প্রতাপ সিংহ ওরফে রিঙ্কু সিংহ জনতা দল (ইউনাইটেড) -এর একজন ভারতীয় রাজনীতিবিদ। তিনি বিহারের পশ্চিম চম্পারণ জেলার ভাল্মিকি নগর আসন থেকে বিহার বিধানসভার সদস্য । ২০১৫ সালে বিহার বিধানসভা নির্বাচনের তিনি ভাল্মিকি নগর আসনে জয়ী হয়েছিলেন একজন স্বতন্ত্র রাজনীতিবিদ হিসাবে, পরে জনতা দল (ইউনাইটেড) এ যোগ দেন এবং ২০২০ বিহার বিধানসভা নির্বাচনে জয়ী হন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বিহার বিধানসভার সদস্য বিষয়শ্রেণী:জনতা দল (সংযুক্ত) এর রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিম চম্পারণ জেলার ব্যক্তি বিষয়শ্রেণী:বিহার বিধানসভার সদস্য ২০১৫-২০২০ বিষয়শ্রেণী:বিহার বিধানসভার সদস্য ২০২০-২০২৫
আরতি শ্রীবাস্তব (জন্ম ১৯৮৩) একজন জাতীয় পুরস্কারপ্রাপ্ত ভারতীয় তথ্যচিত্র নির্মাতা। ইনি মুম্বাই -এর অধিবাসী এবং এশিয়া ২১ আইপিআরওয়াইএলআই-এর সদস্যা।http://asiasociety.org/asia21-young-leaders/2014-ipryli-fellows#Asia 21 IPRYLI  মুম্বাইয়ের উইলসন কলেজ থেকে স্নাতক সম্পন্ন করার পর, তিনি সিএনবিসিতে একজন সংবাদ প্রতিবেদক হিসেবে কর্মজীবন শুরু করেন। এরপর তিনি একটি অস্ট্রেলিয়ান তথ্যচিত্রের গবেষক হিসেবে কাজ করেন যেটি ২০০৮ সালের মুম্বাই হামলার উপর ভিত্তি করে নির্মিত হয়েছিল। পাশাপাশি, তিনি দুটি পুরস্কারপ্রাপ্ত তথ্যচিত্র— ল্যান্ড অফ উইডোস এবং হোয়াইট নাইট— পরিচালনা করেন, যা আন্তর্জাতিক চলচ্চিত্র উৎসবে ব্যাপক প্রশংসিত হয়। তার তথ্যচিত্র হোয়াইট নাইট ২০১১ সালে দোহায় অনুষ্ঠিত ৭ম আলজাজিরা আন্তর্জাতিক তথ্যচিত্র চলচ্চিত্র উৎসবে মনোনয়ন লাভ করে।  ২০১৩ সালে, তিনি তার তৃতীয় তথ্যচিত্র ফরেস্টিং লাইফ পরিচালনা করেন, যা জাতীয় পুরস্কার অর্জন করে। এই তথ্যচিত্রটি পরিবেশবিদ যাদব পায়েং- এর জীবনচরিত তুলে ধরে, যিনি একক প্রচেষ্টায় ৩৫ বছর ধরে গাছ লাগিয়ে ১৪০০ একরের এক বালুময় ভূমিকে একটি স্বয়ংসম্পূর্ণ বনভূমিতে রূপান্তরিত করেন।National Film Award for Best Non-Feature Environment/Conservation/Preservation Film  তিনি বিভিন্ন আন্তর্জাতিক চলচ্চিত্র উৎসবে জুরি সদস্য হিসেবে কাজ করেছেন, যার মধ্যে রয়েছে আন্তর্জাতিক চলচ্চিত্র উৎসব (গোয়া), সেবু আন্তর্জাতিক তথ্যচিত্র চলচ্চিত্র উৎসব, আইডিপিএ শ্রেষ্ঠত্ব পুরস্কার এবং  জয়পুর আন্তর্জাতিক চলচ্চিত্র উৎসব। বর্তমানে, তিনি ভারতে জল সংকট নিয়ে দীর্ঘমেয়াদী একটি পূর্ণদৈর্ঘ্য তথ্যচিত্র নির্মাণে কাজ করছেন।  স্ট্যানফোর্ড বিশ্ববিদ্যালয়ে সামাজিক উদ্যোক্তা বিষয়ে অধ্যয়নকালে হিউম্যানিটি ওয়াচডগ ফাউন্ডেশন প্রতিষ্ঠার ধারণা তার মাথায় আসে। পাশাপাশি, তিনি বলিউডের বাণিজ্যিক চলচ্চিত্র কিক, মাই নেম ইজ খান এবং রিয়েলিটি শো সুরক্ষেত্র-এর প্রযোজনার সঙ্গেও যুক্ত ছিলেন।   চলচ্চিত্র তালিকা    কিক (২০১৪) (নির্বাহী প্রযোজক)  ফরেস্টিং লাইফ (২০১৩) (পরিচালক)  হোয়াইট নাইট (তথ্যচিত্র) (২০১২) (পরিচালক)  ল্যাণ্ড অফ উইডোজ (২০১১) (পরিচালক)  মাই নেম ইজ খান (২০১০) (প্রযোজনা নির্বাহী)  কমবখত ইশক (২০০৯) (প্রযোজনা নির্বাহী)   পুরস্কার    পরিবেশ সংরক্ষণ/সংরক্ষণের উপর শ্রেষ্ঠ চলচ্চিত্রের জন্য জাতীয় চলচ্চিত্র পুরস্কার   উদ্বোধনী ফিল্ম ওয়াটার ডক ফিল্ম ফেস্টিভ্যাল কানাডা ২০১৩  অফিসিয়াল মনোনয়ন নবম আল-জাজিরা ডকুমেন্টারি আন্তর্জাতিক চলচ্চিত্র উৎসব দোহা ২০১৩  জয়পুর আন্তর্জাতিক চলচ্চিত্র উৎসব ২০১৩ এর অফিসিয়াল নির্বাচন    রিল আর্থ এনভায়রনমেন্টাল ফিল্ম ফেস্টিভ্যালের অফিসিয়াল নির্বাচন  অফিসিয়াল সিলেকশন সাউথ এশিয়ান ফিল্ম ফেস্টিভ্যাল কানাডা ২০১২  অফিসিয়াল সিলেকশন কলোরাডো ফিল্ম ফেস্টিভ্যাল ২০১৩   বিশেষ উল্লেখ নারী চলচ্চিত্র কর্নার সম্মেলন   অফিসিয়াল মনোনয়ন ৭ম আল-জাজিরা আন্তর্জাতিক তথ্যচিত্র উৎসব দোহা ২০১১   জীবিকা নির্বাহ পুরস্কার ৬ষ্ঠ সিএমএস ভাতভারন পরিবেশ ও বন্যপ্রাণী চলচ্চিত্র উৎসব দিল্লি ২০১১   তথ্যসূত্র   বিষয়শ্রেণী:মহারাষ্ট্রের নারী ব্যবসায়ী বিষয়শ্রেণী:ভারতীয় নারী প্রামাণ্য চলচ্চিত্র নির্মাতা বিষয়শ্রেণী:২১শ শতাব্দীর ভারতীয় নারী শিল্পী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:মহারাষ্ট্রের চলচ্চিত্র প্রযোজক বিষয়শ্রেণী:মহারাষ্ট্রের নারী শিল্পী বিষয়শ্রেণী:১৯৮৩-এ জন্ম বিষয়শ্রেণী:ভারতীয় প্রামাণ্য চলচ্চিত্র নির্মাতা বিষয়শ্রেণী:ভারতীয় নারী চলচ্চিত্র পরিচালক বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি
নোয়ে আবিতা (জন্ম ১৮ মার্চ ১৯৯৯) একজন ফরাসি অভিনেত্রী।   জীবনী  আবিতা ১৯৯৯ সালের ১৮ মার্চ প্যারিস অথবা ইক্স-এন-প্রোভেন্স শহরে জন্মগ্রহণ করেন। ২০১৬ সালে ১৭ বছর বয়সে তিনি তার বন্ধুকে নিয়ে একজন ট্যালেন্ট ম্যানেজারের সাথে দেখা করেন। তিনি লিয়া মাইসিয়াসের সাথে সাক্ষাৎ করেন, যিনি তার প্রথম পূর্ণদৈর্ঘ্য চলচ্চিত্র অ্যাভা-এর প্রধান চরিত্রের জন্য একজন তরুণ অভিনেত্রী খুঁজছিলেন। যদিও চরিত্রটি একটি ১৩ বছর বয়সী মেয়ের, তবুও তার আসল বয়স এবং শারীরিক বৈশিষ্ট্য ঐ চরিত্রের নগ্ন দৃশ্যগুলোর জন্য উপযুক্ত হওয়ায় পরিচালক তাকে বেছে নেন। আবিতা প্রথমে চলচ্চিত্রে নগ্ন হতে অস্বীকার করলেও পরে তিনি তার মত পরিবর্তন করেন এবং নগ্নতা নিয়ে স্বাচ্ছন্দ্যবোধ করেন। নিজের ব্যক্তিত্ব এবং চোখের সমস্যার কারণে আবিতা তার চরিত্রটির সাথে সংযোগ অনুভব করেন। চলচ্চিত্রটিতে তার অভিনয় সংবাদ মাধ্যমে প্রশংসা পেয়েছিল এবং ২০১৭ সালের নভেম্বরে তিনি সেরা সম্ভাবনাময় অভিনেত্রী বিভাগে সিজার পুরস্কারের সংক্ষিপ্ত তালিকায় স্থান পান।  অ্যাভা-এর পরে তিনি জিলে লেলুশের চলচ্চিত্র লে গ্রান্ড বেইন-এ একটি পার্শ্ব চরিত্র এবং পিলিপে লেসাজের জেনেসিস-এর প্রধান চরিত্রে অভিনয় করেন।  মতাদর্শ ২০২৪ এর জুনে আবিতা ফিলিস্তিনকে রাষ্ট্র হিসেবে স্বীকৃতি দিতে ফরাসি রাষ্ট্রপতি এমানুয়েল মাক্রোঁকে আহ্বান জানিয়ে একটি পিটিশনে স্বাক্ষর করেছিলেন।   তথ্যসূত্র   বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারিসের অভিনেত্রী বিষয়শ্রেণী:ফরাসি চলচ্চিত্র অভিনেত্রী বিষয়শ্রেণী:২১শ শতাব্দীর ফরাসি অভিনেত্রী
For transcluding into the "top" parameter of .   Usage  {{BS-Infobox |image       =  |image_size  =  |caption     =  |map         =  |map_size    =  |map_caption =  |length      =  |gauge       =  }}   image  Image link. This can be a station photo. Omit WP:Namespace (File:) when entering the file name. image_size  Image width. 200px by default caption Image caption map Map image link similar to image. map_size Map width. 200px by default map_caption Map caption length Line length. You can use  to convert the length unit. gauge Track gauge. You can use  for easy internation-imperial unit conversion of lots of recorded track gauge. This parameter also provides 3 instant shorthand definitions:{{BS-Infobox2|gauge=n}}{{BS-Infobox2|gauge=s}}{{BS-Infobox2|gauge=b}}   See also   Category:রেলপথ ম্যাপ টেমপ্লেট
স্বামী অসক্তানন্দ  (১৪ জুন  ১৯৩১ – ১৯ অক্টোবর  ২০০৯) স্বামী বিবেকানন্দ প্রবর্তিত রামকৃষ্ণ অনুশাসন তথা ভাবধারায় অনুপ্রাণিত সন্ন্যাসী ছিলেন। তিনি আমেরিকায় বেদান্ত প্রচার সহ  মহারাজ স্বামী লোকেশ্বরানন্দের আজীবন ছায়াসঙ্গী ছিলেন। অঞ্জলি বসু সম্পাদিত, সংসদ বাঙালি চরিতাভিধান, দ্বিতীয়  খণ্ড, সাহিত্য সংসদ, কলকাতা, জানুয়ারি  ২০১৯ পৃষ্ঠা ৪২,৪৩,   জন্ম ও প্রারম্ভিক জীবন  স্বামী অসক্তানন্দের জন্ম অবিভক্ত বাংলার অধুনা বাংলাদেশের তৎকালীন শ্রীহট্ট জেলার (বর্তমানে সিলেট) জেলার পাইলগাঁও গ্রামে। পিতা যোগেন্দ্রকুমার চক্রবর্তী ও মাতা নির্মলা দেবী।  তার পূর্বাশ্রমের নাম ছিল বিষ্ণুপ্রসাদ চক্রবর্তী। বাল্যকাল থেকেই পিতার কঠোর নির্দেশে তাকে প্রাণায়াম, ব্যায়াম ইত্যাদি করতে হত। সেইসঙ্গে সকাল ও সন্ধ্যায় সবাইয়ের সাথে ধ্যান, জপ, ভাগবত, গীতা, উপনিষদ প্রভৃতি ধর্মগ্রন্থ থেকে পাঠ করতে হত। পড়াশোনা শুরু হয়েছিল গ্রামেরই এক স্কুলে। তবে পিতা সেসময় অ্যাকাউন্টান্ট জেনারেল বেঙ্গলে ডিভিশনাল  অ্যাকাউন্টেন্টের পদে থাকার কারণে বিভিন্ন স্থানে ঘুরতে হত। ১৯৪৭ খ্রিস্টাব্দে দেশভাগের পর বহরমপুরের কৃষ্ণনাথ কলেজিয়েট স্কুল থেকে এন্ট্রান্স এবং কৃষ্ণনাথ কলেজ থেকে আইএসসি পাশ করেন। এরপর ১৯৫১ খ্রিস্টাব্দে চলে আসেন কলকাতার পাথুরিয়াঘাটার রামকৃষ্ণ মিশন স্টুডেন্টস হোমে।  স্বামী লোকেশ্বরানন্দের সহায়তায় তিনি সিটি কলেজ থেকে বিজ্ঞানে স্নাতক হন।  কলেজের পাঠ শেষে তিনি  ১৯৫৪ খ্রিস্টাব্দে তিনি পাথুরিয়াঘাটায় স্বামী লোকেশ্বরানন্দের কাছে ব্রহ্মচারীরূপে রামকৃষ্ণ সংঘে যোগ দেন।  সমাজসেবায় আত্মনিয়োগ   বাল্যকাল থেকেই বিষ্ণুপ্রসাদ সমাজসেবায় ব্রতী ছিলেন। দরিদ্রসেবা, দুর্ভিক্ষে নিরন্নদের অন্নদান প্রভৃতি কর্মকাণ্ডে  স্বামী বিবেকানন্দর আদর্শ তাঁকে অনুপ্রাণিত করেছিল। রামকৃষ্ণ মিশনের চেরাপুঞ্জি আশ্রমের অধ্যক্ষ পুনাপ্পন মহারাজের অনুরোধে সেখানে গণিত ও পদার্থবিজ্ঞান বিষয়ে  শিক্ষকতা করেন কিছুদিন। তবে পাথুরিয়াঘাটা আশ্রমে বিষ্ণুপ্রসাদের আগমন প্রকৃত পক্ষে এক সংযোগ ছিল। স্বামী লোকেশ্বরানন্দ ও স্বামী অসক্তানন্দ একে অপরকে ভালো ভাবে চিনেছিলেন। স্বামী লোকেশ্বরানন্দ বিষ্ণুপ্রসাদের কলেজে পড়ার সময় থেকেই তাঁর ভিতরের শক্তিকে ভালোবাসার সাথে যেমন প্রশ্রয় দিতেন তেমনই প্রয়োজনে মৃদু শাসনে নিয়ন্ত্রণ করতেন। ফলে স্বামী অসক্তানন্দ স্বামী লোকেশ্বরানন্দের আজীবন ছায়াসঙ্গী হয়ে রইলেন। স্বামী লোকেশ্বরানন্দের চিন্তাধারা বাস্তবায়নে ও কর্মকাণ্ডের রূপায়ণে তাঁর সহযোগী ছিলেন। তাঁদের সম্মিলিত প্রচেষ্টায় কলকাতার দক্ষিণ শহরতলির "উখিলা-পাইকপাড়া" গ্রাম রূপান্তরিত হয়  নরেন্দ্রপুরে। স্বামী লোকেশ্বরানন্দ পাথুরিয়াঘাটার স্টুডেন্টস হোমের সকলকে নিয়ে চলে আসেন নরেন্দ্রপুর। দুবৎসরের মধ্যে গড় ওঠে ব্রহ্মানন্দ ভবন। ১৯৫৮ খ্রিস্টাব্দে এই ভবনেই মহারাজ ব্রহ্মচারী অমলচৈতন্যকে প্রধান শিক্ষক করে স্থাপিত হল অন্যতম বিখ্যাত শিক্ষা প্রতিষ্ঠান নরেন্দ্রপুর রামকৃষ্ণ মিশন। ১৯৫৮ খ্রিস্টাব্দ হতে ১৯৬৩ খ্রিস্টাব্দ পর্যন্ত নরেন্দ্রপুর বিদ্যালয়ের প্রধান শিক্ষক। ১৯৬৩ খ্রিস্টাব্দ হতে ১৯৬৬ খ্রিস্টাব্দ পর্যন্ত ছিলেন আশ্রমের কোষাধ্যক্ষ। পরবর্তী দশ বৎসর সময়ে তিনি আমেরিকার বিভিন্ন শহরে বেদান্ত প্রচার করেন। ১৯৭৬ খ্রিস্টাব্দ হতে আমৃত্যু নরেন্দ্রপুর রামকৃষ্ণ মিশনের সম্পাদকের দায়িত্ব পালন করেন।  তথ্যসূত্র  বিষয়শ্রেণী:১৯৩১-এ জন্ম বিষয়শ্রেণী:২০০৯-এ মৃত্যু বিষয়শ্রেণী:শ্রীহট্ট জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:বাঙালি সমাজসেবক বিষয়শ্রেণী:রামকৃষ্ণ মিশন বিষয়শ্রেণী:রামকৃষ্ণ মিশনের সন্ন্যাসী
বিবিয়ানা নদী বাংলাদেশের হবিগঞ্জ ও সুনামগঞ্জ জেলার একটি নদী। নদীটির দৈর্ঘ্য ৫৫ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিবিয়ানা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৯।  অন্যান্য নদী নদী অববাহিকার আয়তন ১৫০ কিলোমিটার। এই নদীতে জোয়ারভাটার প্রভাব নেই।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৭২-২৭৩।  প্রবাহ বিবিয়ানা নদী বাংলাদেশের হবিগঞ্জ জেলার নবীগঞ্জ উপজেলার উত্তর সীমানা এলাকার কুশিয়ারা নদী থেকে বের হয়ে নবীগঞ্জের উত্তর সীমানার নিকট দিয়ে কিছুটা পথ পশ্চিমমুখো হয়ে পুনরায় কুশিয়ারা নদীতে পতিত হয়েছে। যেখানে কুশিয়ারা নদীর সাথে মিলেছে সে স্থানটি সুনামগঞ্জ জেলার দিরাই উপজেলার অন্তর্গত।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:দিরাই উপজেলা বিষয়শ্রেণী:সুনামগঞ্জ জেলার নদী বিষয়শ্রেণী:হবিগঞ্জ জেলার নদী বিষয়শ্রেণী:নবীগঞ্জ উপজেলা
এডি সাইন্টিফিক ইনডেক্স ( (পূর্ণনাম: আলফার-ডকার সাইন্টিফিক ইনডেক্স, Alpher Doger Index) হলো প্রকাশনা কর্মক্ষমতার উপর ভিত্তি করে বিজ্ঞানী এবং বিশ্ববিদ্যালয়গুলির একটি বিশ্ব-মানের র‌্যাঙ্কিং ও বৈজ্ঞানিক সূচক তালিকা। এটা বিশ্বব্যাপী, আঞ্চলিক এবং দেশের স্কেলে সেরা বিশ্ববিদ্যালয়ের তালিকা প্রকাশ করে, পাশাপাশি ক্ষেত্র অনুযায়ী, দেশ অনুযায়ী এবং বিশ্ববিদ্যালয়ের অভ্যন্তরীণ সেরা বিজ্ঞানীদের তালিকা প্রকাশ করে।   ইতিহাস  এই বৈজ্ঞানিক সূচকটি অধ্যাপক মুরাত আলপার এমডি এবং সহযোগী অধ্যাপক চিহান ডগার এমডি গত ৫ বছরের প্রকাশনার ডেটা ব্যবহার করে তৈরি করছেন। ২০২১ সালে এই সূচকটি বিশ্ববিদ্যালয়ের ক্রম তালিকা প্রকাশের কাজ শুরু করে।   পদ্ধতি  এটি মোট এইচ-ইনডেক্স, আই১০ সূচক, উদ্ধৃতি বৈশিষ্ট্য এবং গুগল স্কলারের তথ্য ব্যবহার করে। এটি প্রকাশনার কর্মক্ষমতা, গবেষক ও বিজ্ঞানীদের বৈজ্ঞানিক উৎপাদনশীলতা অনুসরণ করে। গবেষণার প্রাতিষ্ঠানিক মূল্যের উপর ভিত্তি করে বিশ্লেষণাত্বক পদ্ধতি সম্পাদন করে একটি বিশ্ব বিজ্ঞানী র‍্যাঙ্কিং প্রকাশ করে। এটি একটি অধিভুক্তিতে বৈজ্ঞানিক বা গবেষক কর্মক্ষমতার বৈশিষ্ট্যের উপর ভিত্তি করে বিশ্ববিদ্যালয় বা গবেষণা প্রতিষ্ঠানের র‍্যাঙ্কিং প্রদান করে। ২০২২ সালের শুরুতে প্রতিষ্ঠানটি ২১৬ দেশের ১৪১৯৪টি বিশ্ববিদ্যালয়ের ৭,৪৩,৭৫৫ জন গবেষকের তথ্য যাচাই-বাছাই করে। ২০২২-এর শুরুতে ইন্দোনেশিয়া থেকে ১২৭৩ জন গবেষকের নাম এই বৈজ্ঞানিক সূচক দ্বারা রেকর্ড করা হয়েছিল।   আরো দেখুন    QS বিশ্ব বিশ্ববিদ্যালয়ের র‌্যাঙ্কিং  টাইমস হায়ার এডুকেশন ওয়ার্ল্ড ইউনিভার্সিটি র‌্যাঙ্কিং  ইউআই গ্রীনমেট্রিক   তথ্যসূত্র    বহিঃসংযোগ   AD বৈজ্ঞানিক সূচকের অফিসিয়াল ওয়েবসাইট  বিষয়শ্রেণী:ইন্দোনেশিয়ায় বিজ্ঞান ও প্রযুক্তি বিষয়শ্রেণী:২০২১-এর ইন্টারনেট সংস্কৃতি বিষয়শ্রেণী:২০২১-এ প্রতিষ্ঠিত ইন্টারনেট সম্পত্তি বিষয়শ্রেণী:বিশ্ববিদ্যালয় ও মহাবিদ্যালয়
জামতাড়া হল ভারতের ঝাড়খণ্ড রাজ্যের জামতাড়া জেলার একটি শহর ও সদরদপ্তর। এই শহরটি পশ্চিমবঙ্গ সীমান্ত থেকে স্বল্প দূরত্বে অবস্থিত। শহরটি মোট ১৮ বর্গকিলোমিটার বিস্তৃত। এই শহরের অধিবাসীরা হিন্দি ও বাংলা ভাষায় কথা বলে। এই শহরটি ঝাড়খণ্ডের রাজধানী শহর রাঁচি থেকে ২৫০ কিমি দূরে অবস্থিত।  জামতাড়া "ভারতের ফিশিং রাজধানী" নামেও পরিচিত। এই নামটি পাওয়ার কারণ হল, সারা দেশে প্রচুর ফিশিং-এর ঘটনা ঘটেছিল যার কেন্দ্রবিন্দু ছিল এই এলাকায়। ২০১৫ সালের এপ্রিল থেকে ২০১৭ সালের মার্চ পর্যন্ত দুই বছরের মধ্যে, ১২টি ভারতীয় রাজ্যের পুলিশ জামতাড়ায় ২৩ বার অভিযান চালিয়েছিল। এই অভিযানের উদ্দেশ্য ছিল সাইবার অপরাধ, বিশেষ করে ফিশিং-এর তদন্ত করা, যা ভারতের সবচেয়ে অনুন্নত জেলা থেকে উদ্ভূত হয়েছিল এবং কিছু অনুমান অনুসারে, এই জেলা একাই ৮ শতাংশ ঘটনার জন্য দায়ী ছিল। যারা এই ফিশিং-এর সঙ্গে জড়িত ছিল, তারা বিলাসবহুল এসইউভি কিনেছিল এবং জরাজীর্ণ কুটিরগুলোর পাশে চমকপ্রদ বাংলো তৈরি করেছিল।  ভূগোল জামতারা শহরটি ২৩.৯৫ ডিগ্রি উত্তর ও ৮৬.৪ ডিগ্রি পূর্বে অবস্থিত।শহরটি সমুদ্রতল থেকে  উচ্চতায় অবস্থিত।  জনসংখ্যা ২০১১ সালের জন গননায় জামতারা শহরের মোট জনসংখ্যা হল ২৯,৪১৫ জন। মোট জনসংখ্যার মধ্যে ৫২ শতাংশ পুরুষ ও ৪৮ শতাংশ নারী।এই শহরে সাক্ষরতার হার ৬৬.৪১ শতাংশ যা জাতীয় সাক্ষরতার হার ৭৪.৪ শতাংশ থেকে কম।এই শহরের মোট জনসংখ্যার ১৫.১৭ শতাংশর বয়স ০-৬ বছর।  যোগাযোগ শিক্ষাব্যবস্থা এখানে অনেক গুলি বিদ্যালয়  , উচ্চ বিদ্যালয় এবং মহাবিদ্যালয় রয়েছে।যেমন  জেবিসি+২ হাই স্কুল, জামতারা বালিকা বিদ্যালয়, এডোয়াট হাইস্কুল প্রভৃতি।এখানকার দুটি প্রধান মহাবিদ্যালয় বা কলেজ হল- জামতারা কলেজ ও জামতারা মহিলা কলেজ।      জলবায়ু এই শহরে গ্রীষ্মকাল হল - মার্চ থেকে মে,বর্ষাকাল হল -জুন থেকে সেপ্টেম্বর,শীতকাল হল- অক্টবর থেকে ফ্রেবব্রুয়ারী।জামতারা শহরের সর্বনিন্ম উষ্ণতা ২° সেন্টিগ্রেট (শীতকাল) এবং সর্বোচ্চ উষ্ণতা ৪৫° সেন্টিগ্রেট (গ্রীষ্ম কাল)।এই শহরে বায়ু প্রবাহ হয় দক্ষিণ-পশ্চিম থেকে উত্তর-পূর্বে।  তথ্যসূত্র  বিষয়শ্রেণী:ঝাড়খণ্ডের শহর ও নগর বিষয়শ্রেণী:জামতাড়া জেলা
Shows a legend row with a colored box. __TOC__  ব্যবহার  {{legend|color|label|outline=outline color|border=css border}}  color is passed to the css background-color property of the color box. The optional outline parameter is the color of the outline around the box. If you need to customize the border further, you can use the  border argument, which overrides the outline argument and sets the css description (e.g., 1px solid #aaa) of the border that will be drawn around the box.  উদাহরণ টেক্সট ব্যবহার  {{legend|black|আফ্রিকা}}  {{legend|green|আমেরিকাস}}  {{legend|blue|ওশেনিয়া}}  {{legend|#ffa|ইউরোপ|outline=silver}}  {{legend|#ff2800|এশিয়া}}  একটি ক্যাপশন ব্যবহার  <nowiki>  [[Image:Celts in Europe.png|200px|thumb|right|The Celts in Europe, past and present:  {{legend|#1a8000|present-day Celtic-speaking areas}}  {{legend|#27c600|other parts of the six most commonly recognized 'Celtic nations' and where a  Celtic language is spoken but not the dominating language}}  {{legend|#97ffb6|other parts of Europe once peopled by Celts; modern-day inhabitants of many of  these areas often claim a Celtic heritage and/or culture}}  {{legend|yellow|the core Hallstatt territory, expansion before 500 BC}}  ]] </nowiki> 200px|thumb|right|The Celts in Europe, past and present:  সম্পূর্ণ পরামিতি তালিকা {{legend| 1 = <!-- background-color --> 2 = <!-- legend text --> outline = <!-- border line color --> border =<!-- full border style, overrides outline --> color = <!-- text color (font color) --> size = <!-- font size --> text = <!-- text inside the box --> }}  আরও দেখুন  For a version of this template using display:inline to avoid line breaks after each legend, see .  For a version of this template without block formatting, see .  For legend rows representing lines, see .  Web colors বিষয়শ্রেণী:লেজেন্ড টেমপ্লেট
রেইনা চার্বেল একজন লেবানিজ কূটনীতিক যিনি বর্তমানে লিথুয়ানিয়া প্রজাতন্ত্রে রাষ্ট্রদূত হিসেবে দায়িত্ব পালন করছেন। তিনি ৮ এপ্রিল ২০১৯ তারিখে লিথুয়ানিয়ান রাষ্ট্রপতি ডালিয়া গ্রিবাউস্কাইটি কর্তৃক স্বীকৃত হন।     চার্বেল এর আগে ২০১৯ সাল পর্যন্ত পোল্যান্ড প্রজাতন্ত্রে লেবাননের রাষ্ট্রদূত হিসাবে দায়িত্ব পালন করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:লেবাননের রাষ্ট্রদূত বিষয়শ্রেণী:লেবাননী কূটনীতিবিদ
রফিক উদ্দিন আহমেদ (২০ আগস্ট ১৯৩৬—১৩ মে ২০২২) একজন বাংলাদেশি বিজ্ঞানী যিনি সত্তোরের দশকে আলোচিত অ্যাপলো-১১ মহাকাশযানের গুরুত্বপূর্ণ অংশ লোনার মডিউলের রাডার নকশা প্রণয়ন ও কারিগরি কার্যক্রমে যুক্ত ছিলেন।   প্রারম্ভিক জীবন  রফিক আহমেদ ১৯৩৬ সালের ২০ আগস্ট সিলেটের দক্ষিণ সুরমা উপজেলার গঙ্গানগর গ্রামে জন্মগ্রহণ করেন। তার পিতার নাম ইদ্রিস আলী। চার ভাই ও পাঁচ বোনের মধ্যে তিনি তৃতীয়।  স্থানীয় গঙ্গানগর প্রাথমিক বিদ্যালয় থেকে পঞ্চম শ্রেণী পাশ করে তিনি সিলেট সরকারি পাইলট উচ্চ বিদ্যালয়ে ভর্তি হন। এ বিদ্যালয় থেকে থেকে মাধ্যমিক ও এমসি কলেজে থেকে উচ্চ মাধ্যমিক সম্পন্ন করেন। ১৯৫৪ সালে উচ্চ শিক্ষার জন্য যুক্তরাষ্ট্রে গমন করেন এবং ইন্ডিয়ানা টেকনিক্যাল ইন্সটিটিউটে তড়িৎ প্রকৌশল বিদ্যা বিভাগে ভর্তি হন।   কর্মজীবন  রফিক আহমেদ ১৯৬৮ সালে গ্রুম্মান অ্যারোস্পেস করপোরেশনে প্রকৌশলী হিসেবে যোগদানের মধ্যে দিয়ে তিনি কর্মজীবন শুরু করেন। এ প্রতিষ্ঠান থেকে তাকেসহ আরও কয়েকজন তড়িৎ প্রকৌশলীকে নাসা, অ্যাপোলো-১১ প্রকল্পের ‘লুনার মডিউল প্রকল্পে’ কাজ করার জন্য নির্বাচন করে। তার দল সে সময় মহাকাশযানের গুরুত্বপূর্ণ অংশ লোনার মডিউল-এর রাডার নকশা প্রণয়ন ও কারিগরি কার্যক্রমে যুক্ত ছিলেন তিনি। এমনকি চন্দ্র অভিযানে অংশগ্রহণকারীদের প্রশিক্ষণ দেওয়ার কাজে সম্পৃক্ত ছিলেন তিনি।  ব্যক্তিগত জীবন রফিক আহমেদ ব্যক্তিগত জীবনে কানতা আহমেদদের সাথে বিবাহ বন্ধনে আবদ্ধ হন। এই দম্পতিরদুই মল্লিকা কালেন্দ্রা ও জামিলা সেভাক নামে দুই মেয়ে রয়েছে। মল্লিকা ইলেট্রিক্যাল ইঞ্জিনিয়ার ও কলম্বিয়া বিশ্ববিদ্যালয়ের অধ্যাপক। জামিলা  একটি প্রতিষ্ঠানে পরামর্শক হিসেবে কাজ করেন। নাতি ড. আয়ান মুমিনুল হক সিলেট বিভাগের সবচেয়ে বড় চ্যারিটি প্ল্যাটফর্ম সেভ সিলেট প্রতিষ্ঠা করেন যেটার চেয়ারম্যান হিসেবে ছিলেন বিজ্ঞানী রফিক উদ্দিন আহমেদ।   মৃত্যু  রফিক উদ্দিন আহমেদ ২০২২ সালের ১৩ মে বাংলাদেশ সময় সকাল ১১টা ৫৫ মিনিটে নিউইয়র্কের একটি বেসরকারি হাসপাতালে চিকিৎসাধীন অবস্থায় মারা যান। তিনি বার্ধক্যজনিত নানা রোগে ভুগছিলেন।  তথ্যসূত্র  বিষয়শ্রেণী:বাংলাদেশী বিজ্ঞানী বিষয়শ্রেণী:১৯৩৬-এ জন্ম বিষয়শ্রেণী:সিলেট জেলার ব্যক্তি বিষয়শ্রেণী:২০২২-এ মৃত্যু
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। উল্লেখযোগ্য নিবন্ধ। উপযুক্ত যুক্তি ও কারণ ব্যতীত অপসারণ প্রস্তাবনা না দেওয়ার অনুরোধ।  রিয়াজ (আলাপ) ০৩:৪৬, ৬ সেপ্টেম্বর ২০২১ (ইউটিসি) আল–সাদিক মসজিদ   – (অপসারণের প্রস্তাবনা দেখুনলগ দেখুন) () ভুল তথ্য। মামুন (আলাপ) ১০:৩৮, ৪ সেপ্টেম্বর ২০২১ (ইউটিসি)  @Mamunurrashidkazi কিরকম ভুল তথ্য? কিজন্য নিবন্ধ টি অপসারণযোগ্য —শাকিল (আলাপ · অবদান) ১৩:২২, ৪ সেপ্টেম্বর ২০২১ (ইউটিসি) @Mamunurrashidkazi ভাই, নিবন্ধটির কোথায় ভুল রয়েছে, সেটা উপযুক্ত তথ্যসূত্র দিয়ে সংশোধন করুন, আর মেজর ভুল থাকলে, সেটা নিবন্ধের আলাপ পাতায় আলোচনা করুন। আমি @প্রশাসকদের অনুরোধ করবো, আলোচনাটি এখানেই নিষ্পত্তি করতে। -- Prodipto Deloar (আলাপ • অবদান • লগ) ২১:৪৪, ৫ সেপ্টেম্বর ২০২১ (ইউটিসি)  কেন? একই বিষয়ক নিবন্ধ ইংরেজি উইকিপিডিয়ায় গ্রহণযোগ্য হলে বাংলায় হবে না কেন? তাছাড়াও আমি যথাযথ তথ্যসূত্র দিয়েছি এবং নিবন্ধটি সম্প্রসারিত করেছি। ব্যবহারকারী:Wiki N Islam (আলাপ) ১০:৪৬, ৪ সেপ্টেম্বর ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|৩০০×৩০০পিক্সেল| কালো বক্ররেখাটির বক্রতার ব্যাসার্ধকে গাঢ় নীল রেখা এবং সাজিটাকে লাল রেখা দ্বারা দেখানো হয়েছে। বিশেষকরে আলোকীয় সামগ্রী (যেমন:- টেলিস্কোপ, অণুবীক্ষণযন্ত্র, লেন্স) তৈরির কারখানায় সাজিটা ( sagitta বা sag) বলতে আলোকীয় বক্রতার নিমিত্তে কোন কাঁচ খণ্ড থেকে অপসারিত কাঁচের পরিমাপকেই সাধারণত বোঝানো হয়। আর আলোকবিজ্ঞানের ভাষায় উত্তল বা অবতল যেকোন বক্রতার ক্ষেত্রে বক্রতার শীর্ষবিন্দু থেকে বক্রতার (বক্ররেখার) প্রান্তবিন্দু দুটির সংযোজক সরল রেখার মধ্যবিন্দুর দূরত্বই সাজিটা। বক্রতার ব্যাসার্ধের কেন্দ্রীয় অবস্থান শনাক্তের জন্য সাজিটা গুরুত্বপূর্ণ। নিম্নোক্ত সূত্রের মাধ্যমে এর আসন্ন মান বের করা যায়।  ,  এখানে,  হল আলোকীয় পৃষ্ঠতলের বক্রতার ব্যাসার্ধ। সাজিটা  হল অক্ষ হতে  দূরত্বে আলোকীয় অক্ষ বরাবর শীর্ষবিন্দু থেকে পৃষ্ঠতলের সরণ।  আসন্ন মান নির্ণয়ের সূত্র এবং সঠিক সূত্রটি সম্পর্কে ভাল ধারণা এখান থেকে পেতে পারেন।  অ্যাস্ফেরিক পৃষ্ঠ যেসব আলোকীয় পৃষ্ঠতল গোলক বা সিলিন্ডার কোনটিরই অংশ নয় সে জাতীয় পৃষ্ঠকে অ্যাস্ফেরিক পৃষ্ঠ বলা হয়। অ্যাস্ফেরিক পৃষ্ঠের পরিলেখ বা প্রোফাইল এমন বিশেষভাবে ডিজাইন করা হয় যাতে এর সাজিটাকে নিম্নোক্ত সমীকরণ দিয়ে বর্ণনা করা যায়—  এখানে,  হল তে অর্থাৎ শীর্ষবিন্দুতে পরিমাপকৃত কনিক ধ্রুবক।  সহগগুলো  এবং  দ্বারা নির্ধারিত অক্ষীয় প্রতিসম বর্গীয় পৃষ্ঠ (quadric surface) থেকে বিবেচনাধীন পৃষ্ঠতলের বিচ্যুতিকে বর্ণনা করে।  তথ্যসূত্র  বিষয়শ্রেণী:আলোকবিজ্ঞান বিষয়শ্রেণী:অসম্পূর্ণ
আল-ফজল ইবনে ইয়াহিয়া আল-বারমাকি ( )Zetterstéen (1987), p. 37 হারুন আল-রশিদ (৭৮৬–৮০৯) এর অধীনে আব্বাসীয় খিলাফতে উচ্চপদ অর্জনকারী বিশিষ্ট বার্মাকিড পরিবারের সদস্য ছিলেন।  ফজল ছিলেন ইয়াহিয়া আল-বার্মাকির জ্যেষ্ঠ পুত্র। পরিবারের ভাগ্যের প্রতিষ্ঠাতা। হারুন আল-রশিদ খিলাফতের সময় তিনি তাঁর উত্তরাধিকারী, ভবিষ্যতে খলিফা আল-আমিন (৮০৯-৮১৩) এর গৃহশিক্ষক হিসেবে নিযুক্ত ছিলেন।Sourdel (1965), p. 732 তিনি শাসক পদে তাবারিস্তান এবং রেভি(৭৯২-৭৯৭) এবং ন খুরসান (৭৯৪/৫-৭৯৫/৬) তে )দায়িত্ব পালন করেন। এই পদগুলিতে থাকাকালীন তিনি "পূর্ব প্রদেশের বাসিন্দাদের প্রতি যে উদারতা দেখিয়েছিলেন" তার দ্বারা তিনি নিজেকে আলাদা করেছিলেন "(ডি সৌর্দেল) । তিনি যদিও অ্যালিডদের একত্রিত করার চেষ্টা করার কারণে হারুনের সাথে আত্মপ্রকাশ করেছিলেন এবং ৮০৩ সালে তাঁর পরিবারের আকস্মিক ক্ষমতাচ্যূত হয়েছিল। তিনি তারপরে কারারুদ্ধ হন এবং মারা যান রয়েছে ৮০৮ সালে রাক্কা নামক স্থানে।   তথ্যসূত্র    সূত্র        বিষয়শ্রেণী:৯ম শতাব্দীর ইরানি ব্যক্তি বিষয়শ্রেণী:খোরাসানের আব্বাসীয় গভর্নর বিষয়শ্রেণী:হারুনুর রশিদ বিষয়শ্রেণী:আব্বাসীয় গভর্নর বিষয়শ্রেণী:৮০৮-এ মৃত্যু বিষয়শ্রেণী:৭৬৬-এ জন্ম বিষয়শ্রেণী:৮ম শতাব্দীর আব্বাসীয় খিলাফতের ব্যক্তি
মুহাম্মদ মাহমুদ আলম এসজে (); ৬ জুলাই ১৯৩৫ – ১৮ মার্চ ২০১৩) ছিলেনDawn Newspaper পাকিস্তান বিমান বাহিনীর একজন বৈমানিক। ১৯৬৫ সালের ভারত-পাকিস্তান যুদ্ধের সময় তিনি ভারতীয় বিমান বাহিনীর নয়টি যুদ্ধবিমানকে ভূপাতিত করেন। তিনি ১৯৬৫ সালের ৭ই সেপ্টেম্বরে পাঁচটি ভারতীয় হকার হান্টার জঙ্গি বিমানকে ভূপাতিত করেন। পাকিস্তানি নথি অনুযায়ী তিনি ছিলেন এফ-৮৬ সাব্রে বিমানের সেরা চালকদের অন্যতম  এবং তিনি পাকিস্তান বিমান বাহিনীর একজন বিগ্রেডিয়ার জেনারেল ছিলেন। ১৯৬৫ সালের ভারত-পাকিস্তান যুদ্ধে বীরত্ব প্রদর্শনের জন্য তাকে পাকিস্তানের তৃতীয় সর্বোচ্চ সামরিক পদক সিতারা-ই-জুরাত এবং স্বর্ণপদকে ভূষিত করা হয়।   প্রাথমিক জীবন  মাহমুদ আলম ১৯৩৫ সালের ৬ জুলাই ব্রিটিশ ভারতের কলকাতায় একটি শিক্ষিত সম্ভ্রান্ত পরিবারে জন্মগ্রহণ করেন। বাংলায় জন্মগ্রহণ ও বেড়ে ওঠার কারণে মাহমুদ আলম বাংলা ভাষায় খুবই পারদর্শী ছিলেন। যদিও, তার পিতা ছিলেন ভারতের বিহার অঞ্চলের উর্দুভাষী বিহারী। তার পূর্বপুরুষেরা বহুকাল পূর্বে পাটনা থেকে বাংলায় অভিবাসিত হন। ১৯৪৭ সালে পাকিস্তান গঠনের পরে তার পরিবার কলকাতা হতে পূর্ব বাংলায় অভিবাসিত হয়, যা পরবর্তীতে পূর্ব পাকিস্তান নামধারণ করে। পূর্ব পাকিস্তানের ঢাকার একটি সরকারি উচ্চ বিদ্যালয় হতে ১৯৫১ সালে আলম তার মাধ্যমিক শিক্ষা সম্পন্ন করেন। তিনি ১৯৫২ সালে পাকিস্তান বিমান বাহিনীতে যোগদান করেন এবং ১৯৫৩ সালের ২ অক্টোবর তারিখে কমিশন প্রাপ্ত হন।Iconic war veteran MM Alam passes away , The News International. Retrieved on 19 March 2013.   পাকিস্তান বিমানবাহিনীতে সেবা প্রদান    ১৯৬৫ সালের ভারত-পাকিস্তান যুদ্ধ    মৃত্যু  তিনি ২০১৩ সালে মারা যান।   তথ্যসূত্র    আরো পড়ুন   History of PAF – Government of Pakistan  "Laying the Sargodha Ghost to rest." Vayu Aerospace Review. November 1985  বিষয়শ্রেণী:১৯৩৫-এ জন্ম বিষয়শ্রেণী:২০১৩-এ মৃত্যু বিষয়শ্রেণী:সিতারা-ই-জুরাত প্রাপক বিষয়শ্রেণী:পাকিস্তানি বৈমানিক বিষয়শ্রেণী:কলকাতার সামরিক ব্যক্তি বিষয়শ্রেণী:ঢাকার ব্যক্তি বিষয়শ্রেণী:বিহারি বংশোদ্ভূত পাকিস্তানি ব্যক্তি বিষয়শ্রেণী:পাকিস্তানি মুসলিম বিষয়শ্রেণী:পাকিস্তান বিমানবাহিনীর কর্মকর্তা